దతియ
మధ్యప్రదేశ్ రాష్ట్ర 51 జిల్లాలలో దతియ జిల్లా (హిందీ:) ఒకటి. దతియ పట్టణం జిల్లాకేంద్రంగా ఉంది. దతియ జిల్లా గ్వాలియర్ డివిషన్‌లో భాగంగా ఉంది.
ఇది పురాతన పట్టణం. మహాభారతంలో దీనిని గురించిన ప్రస్తావన ఉంది. మహాభారతకాలంలో ఇది దైత్యవక్ర అని పిలువబడింది. ఇది గతంలో బుండేల్‌ఖండ్ భూభాగంలో ఉంది. బుండేలా వంశానికి చెందిన రాజపుత్రులు ఈ ప్రాంతాన్ని పాలించారు. బుండేలా వంశజులు రాజా ఆర్చా చిన్న కుమారుని సంతతికి చెందిన వారు. మధ్యప్రదేశ్‌లోని బుండేల్ఖండ్ రాజ్యంలో ఈ ప్రాంతం భాగంగా ఉండేది. బుండేల్‌ఖండ్‌కు ఇది పూర్తిగా ఈశాన్యభూభాగంలో గ్వాలియర్‌కు సమీపంలో ఉంది. చుట్టు ఇతర రాజాస్థానాలు ఉండేవి. బుండేలా సామ్రాజ్యంలో ఇది వైశాల్యపరంగా రెండవ స్థానంలో ఉంది. మొదటి స్థానంలో ఆర్చా రాజాస్థానం ఉంది. భూభాగ వైశాల్యం 2130 చ.కి.మీ. 1901లో జనసంఖ్య 1759. 1950 దతియా బుండేల్ఖండ్ ఏజెంసీతో సహా కొత్తగా రూపొందిన వింధ్యప్రదేశ్ రాష్ట్రంలో భాగంగా ఉండేది. 1956లో విద్యప్రదేశ్ మధ్యప్రదేశ్ రాష్ట్రంలో విలీనం చేయబడింది.
2011లో దతియ జనసంఖ్య 786,754. వీరిలో స్త్రీలు 420,157. పురుషులు 366,597. జిల్లా వైశాల్యం 2,902 చ.కి.మీ. 2001 జనసంఖ్య 627,818 . 
1981-1991 మద్యకాలంలో దతియ జనసంఖ్య 26% అభివృద్ధి చెందింది. 1991-2001 మద్యకాలంలో దతియ జనసంఖ్య 22% అభివృద్ధి చెందుంది. జిల్లాలో 445 గ్రామాలు, 3 పట్టణాలు, (దతియ, సెయోంధ మరియు భందర్) ఉన్నాయి. ప్రతి పట్టణం తాలూకా కేంద్రంగా ఉంది.
దతియా జిల్లా ఉత్తర సరిహద్దులో బింద్ జిల్లా, పశ్చిమ సరిహద్దులో గ్వాలియర్ జిల్లా, దక్షిణ సరిహద్దులో శివపురి జిల్లా, తూర్పు సరిహద్దులో ఉత్తర ప్రదేశ్ రాష్ట్రానికి చెందిన ఝాన్సీ జిల్లా ఉన్నాయి..
దతియలో పలు ప్రఖ్యాత ఆలయాలు ఉన్నాయి . పీతాంబర పీఠం అనేకమంది భక్తులను ఆకర్షిస్తుంది. జిల్లాలో ఇంకా హనుమాన్‌ఘర్ ఆలయం ఉంది. అద్భుత నిర్మాణ వైభవానికి ప్రతీకగా నిలిచిన పూర్ణా మహల్ (దతియ మహల్) గ్వాలియర్- ఝాన్సీ రైలు మార్గంలో కనిపిస్తూ ఉంటుంది. జహంగీర్ పట్టాభిషేకం తరువాత జహంగీర్‌ను ఆహ్వానించడానికి ఈ భవనం నిర్మించబడింది. 
అయినప్పటికీ ఇక్కడకు జహంగీర్ రానేలేదు. రత్నగిరి మాత, సోనగిరి - ఆలయం, శ్రీ సిధ్ బాబా మందిర్ (కుర్థట, బీర్ సింగ్ దేవ్ మహల్, ఉన్నవ్ - బాలాజీ సూర్యదేవాలయం, రాజ్‌గర్ రాజభవనం మరియు గుజరా మ్యూజియం మొదలైనవి ఉన్నాయి.
దతియ జిల్లా గంగాటిక్ నీటిపారుదల విధానంలో ఉంది. జిల్లాలో సింధు, పహుల్, మహౌర్ మరియు బెత్వ నదీజలాలు వ్యవసాయానికి అవసరమైన నీటిని అందిస్తున్నాయి. నదులు వర్షాధారంగా 
ప్రవహిస్తుంటాయి కనుక వర్షాలు అధికంగా ఉండే జూన్- ఆగస్టు మాత్రమే వ్యవసాయానికి నీరు అందుతూ ఉంది. వేసవిలో నీటి ప్రవాహాలు ఎండిపోతాయి కనుక ప్రధాన ప్రవాహం నుండి కొన్ని నీటి కాలవల నుండి మాత్రమే వ్యవసాయ భూములకు నీటిని అందిస్తున్నాయి.
జిల్లాలో ఖడిబీలి (బుండేలీ) భాష వాడుకలో ఉంది. ఇది కాక జిల్లాలో వాడుకలో ఉన్న భాషలలో ద్రావిడ భాషాకుటుంబానికి చెందిన భరియా భాష ప్రధానమైనది. భరియాభాష 2,00,000 మంది ప్రజలకు (షెడ్యూల్డ్ తెగల ప్రజలకు) వాడుక భాషగా ఉంది. ఈ భాష వ్రాయడానికి దేవనాగరి లిపిని వాడుతున్నారు.
2001 గణాంకాలను అనుసరించి జిల్లాలో 96% ప్రజలు హిందువులు ఇతర మతస్తులు 4% ఉన్నారు.
దతియ జిల్లాలో పలు విధాలైన వినోదాలు ఉన్నాయి.
జిల్లాలో బుండేల్ ఖండ్ లోక్‌గీత్, ఫాగ్, అల్హా, కబ్బలి మంటి జానపద సగీతం వాడుకలో ఉంది. వీటిని దాదాపు అన్ని గ్రామాలలో ఈ సంగీతం వినడానికి అవకాశం ఉంది. జిల్లాలో రాజేద్ర సింగ్ మరియు దేష్‌రాజ్ పతరియా జీ వంటి ప్రముఖ రాజకీయ నాయకులు ఉన్నారు.
రాయ్ నృత్యం ప్రాబల్యంలో ఉంది. హినారాణి బృందం మరియు జిల్లాలో గుయియారాణి బృందం వంటి గుర్తించబడిన నాట్యబృదాలు ఉన్నాయి.
జిల్లాలో ప్రధానంగా ప్రజలు వ్యవసాయం మీద ఆధారపడుతున్నారు. జిల్లాలో 70% మది ప్రజలు వ్యవసాయం మీద ఆధారపడి ఉన్నారు. 30% ప్రజలు " అగ్రో సాల్వెంట్ " కంపెనీలో పనిచేస్తున్నారు.2011 జనాభా లెక్కల ప్రకారం దతియా జిల్లాలో 750 మాధ్యమిక, 500 ప్రాథమిక, మరియు 250 అధిక ప్రసిద్ధి చెందిన పాఠశాలలు ఉన్నాయి.
జిల్లాలో కోకో, గిల్లీ దాండా, పిట్టు గరం (సిటోలియా), కబాడి, కుస్తీ మరియు లంగ్డి వంటి సంప్రదాయ క్రీడలు ప్రాముఖ్యత సంతరించుకుని ఉన్నాయి.